கலப்பு ஆக்சைடு

கலப்பு ஆக்சைடு (Mixed oxide) என்பது வேதியியலில், ஒன்றுக்கு மேற்பட்ட வேதியியல் தனிமங்களின் நேர்மின் அயனிகள் அல்லது பல ஆக்சிசனேற்ற நிலைகளில் உள்ள ஒரு தனிமத்தின்  நேர்மின் அயனிகளைக் கொண்ட ஆக்சைடுக்கான ஒரு முறைசாரா பெயராகும்.Advanced Inorganic Chemistry, F. A. Cotton, G. Wilkinson, Interscience, 2d Edition, 1966

ஆக்சைடு அயனி O2− மற்றும் இரண்டு அல்லது அதற்கு மேற்பட்ட தனிம நேர்மின் அயனிகளைக் கொண்ட திண்ம அயனிச் சேர்மங்களுக்கு இந்த சொல் பொதுவாகப் பயன்படுத்தப்படுகிறது. இரும்பின் (Fe2+) கலப்பு ஆக்சைடான இல்மனைட்டு (FeTiO3), தைட்டானியம் (Ti4+) நேர்மின் அயனிகளின் கலப்பு ஆக்சைடு, பெரோவ்சிகைட்டு மற்றும் கார்னெட் என்ப்படும் செம்மணிக் கல் போன்றவை எடுத்துக்காட்டுகளாகும். வெவ்வேறு அயனியாக்க நிலைகளில் ஒரே தனிமத்தின் நேர்மின் அயனிகள் இருக்கும் கலப்பு ஆக்சைடுகளும் உள்ளன. ஒரு குறிப்பிடத்தக்க உதாரணம் மேக்னடைட்டு (Fe3O4) இது பெரோசோஃபெரிக் ஆக்சைடு என்றும் அழைக்கப்படுகிறது. 1:2 விகிதத்தில் Fe2+  மற்றும் Fe3+ நேர்மின் அயனிகள் இக்கலப்பு ஆக்சைடில் உள்ளன. சிவப்பு ஈயம் Pb3O4, பெரைட்டுகள்,,Alex Goldman (1990), Modern ferrite technology மற்றும் சீரொளிகளில் பயன்படுத்தப்படும் இட்ரியம் அலுமினிய கார்னெட்டு Y3Al5O12 ஆகியவை மற்ற சில எடுத்துக்காட்டுகளாகும்.K. Byrappa, Masahiro Yoshimura (2001), Handbook of hydrothermal technology. William Andrew. 870 pages. 

கலப்பு ஆக்சைடு என்ற சொல் சில நேரங்களில் ஆக்சிசன் மற்றும் இரண்டு அல்லது அதற்கு மேற்பட்ட பிற தனிமங்களின் சேர்மங்களுக்கும் பயன்படுத்தப்படுகிறது. இங்கு சில அல்லது அனைத்து ஆக்சிசன் அணுக்களும் சகப்பிணைப்பு முறையில் ஆக்சி எதிர்மின் அயனிகளுடன் பிணைக்கப்பட்டுள்ளன. உதாரணமாக, சோடியம் சிங்கேட்டில் Na2ZnO2 ஆக்சிசன்கள் சிங்கேட்டு எதிர்மின் அயனிகளை உருவாக்கும் துத்தநாக அணுக்களுடன் பிணைக்கப்பட்டுள்ளன.D. Trinschek, M. Jansen (1996): ", ein neues Natriumzinkat". Zeitschrift für Naturforschung B, volume 51, issue 5, pages 711-714.  மறுபுறம், இசுட்ரோன்சியம் தைட்டனேட்டு  SrTiO3, இதன் பெயரில் Ti4+ நேர்மின் அயனிகள் இருந்தபோதிலும்,  என்ற எதிர்மின் அயனிகயே உள்ளது. 

சில நேரங்களில் கலப்பு ஆக்சைடு என்ற சொல் வேதியியல் சேர்மங்களை விட உலோக ஆக்சைடுகளின் திடக் கரைசல்களுக்கு அல்லது இரண்டு அல்லது அதற்கு மேற்பட்ட ஆக்சைடுகளின் நுண்ணிய கலவைகளுக்கு தளர்வாகப் பயன்படுத்தப்படுகிறது.

கலப்பு ஆக்சைடு தாதுக்கள் இயற்கையில் ஏராளமாக உள்ளன. செயற்கை கலப்பு ஆக்சைடுகள் பல பீங்கான் பொருட்களின்  கூறுகளாக உள்ளன. இவை குறிப்பிடத்தக்க பண்புகளையும் முக்கியமான மேம்பட்ட தொழில்நுட்ப பயன்பாடுகளையும் கொண்டுள்ளன. அதாவது வலுவான காந்தங்கள், நுண்ணிய ஒளியியல் பொருள்கள், சீரொளிகள், குறைக்கடத்திகள், அழுத்தமின் பொருள்கள் , மீக்கடத்திகள், வினையூக்கிகள், உலைக்கற்கள், வாயு மெல்லுறைகள், அணு எரிபொருள்கள் மற்றும் பல அழுத்த மின் கலப்பு ஆக்சைடுகள் ஆகியன எடுத்துக்காட்டுகளாகும். குறிப்பாக, அழுத்தம் மற்றும் திரிபு அளவீடுகள், நுண் ஒலிவாங்கி, மீயொலி மின் உணரி, நுண்கையாளி,  போன்றவற்றில் பரவலாகப் பயன்படுத்தப்படுகின்றன.

மேலும் காண்க
 இரட்டை உப்பு

மேற்கோள்கள்

பகுப்பு:ஆக்சைடுகள்
பகுப்பு:கனிம வேதியியல் சேர்மங்கள்